Държавен вестник, бр. 91, 2014 г., стр. 33

БРОЙ  91	
Д Ъ Р Ж А В Е Н  В Е С Т Н И К 	
СТР.  33  
СК се изпраща удостоверение за даване ход 
на процедурата по осиновяване, доклад за 
детето и удостоверение за идентичност със 
снимка в цял ръст. При необходимост могат 
да бъдат предоставени и видеозаписи и други 
материали относно детето.
(2) Ако определеният подходящ осиновяващ 
е с обичайно местопребиваване в държава, 
която не е страна по Хагската конвенция, 
документите за детето по ал. 1 се изпращат 
на акредитираната организация по чл. 116 СК.
Чл. 31. (1) В двумесечен срок от получа­
ване на удостоверението по чл. 29, ал. 3 от 
централния орган на държавата по обичайно 
местопребиваване на осиновяващия в Минис­
терството на правосъдието следва да постъпи 
уведомление за съгласие или несъгласие за 
даване ход на процедурата по осиновяване на 
конкретното дете.
(2) В същия срок в Министерството на 
правосъдието чрез централния орган или 
акредитираната организация по чл. 116 СК 
следва да постъпят и писмено съгласие или 
отказ на осиновяващия за осиновяването. 
(3) Съгласието се дава с декларация с но­
тариална заверка на подписа, която съдържа 
изявление на осиновяващия, че е запознат 
със здравословното състояние на детето и 
последиците от осиновяването, изявление за 
осъществен контакт с детето и изявление за 
съгласие за започване на съдебно производ­
ство. Към нея се прилагат:
1. декларация от осиновяващия с нотари­
ална заверка на подписа, че детето няма да 
бъде подлагано на експериментално лечение 
и че приживе части от тялото му няма да 
бъдат използвани за донорски цели;
2. декларация по чл. 89, ал. 6 СК; 
3. документ за платена държавна такса по 
чл. 117, ал. 4 СК; 
4. документ, удостоверяващ, че компетентен 
орган в държавата по обичайно местопре­
биваване на осиновяващия ще осъществява 
следосиновително наблюдение на конкретно 
дете в продължение на 2 години от допускане 
на осиновяването. 
(4) Документите, изготвени в чужбина, се 
представят във формата по чл. 10, ал. 8.
(5) По изключение срокът по ал. 1 може 
да бъде удължен с един месец на основание 
подадена по реда на чл. 10, ал. 1 или 2 молба 
до Министерството на правосъдието поради 
обстоятелства, възпрепятстващи даването на 
съгласие или несъгласие за осиновяването. 
Молбата се подава преди изтичане на срока 
по ал. 1.
Чл. 32. (1) В срока по чл. 31, ал. 1 оси­
новяващият е длъжен да осъществи личен 
контакт с детето с продължителност не по-
кратка от 5 дни.
(2) Ако контакт с посочената в ал. 1 про­
дължителност не може да се осъществи поради 
заболяване, финансови затруднения, неотлож­
ни служебни ангажименти или затруднения 
в уреждането на пътуването, осиновяващият 
представя декларация с нотариална заверка 
на подписа, съдържаща изявление, че приема 
риска за произхода и бъдещото физическо и 
психическо състояние и развитие на детето, 
и посочва причината.
(3) В случаите по ал. 2 контактът с детето 
може да се осъществи от единия от съпрузите 
и/или да бъде по-кратък.
(4) Осиновяващият чрез централния орган 
или акредитираната организация по чл. 116 
СК уведомява писмено Министерството на 
правосъдието за осъществяването на контакта 
не по-късно от 7 дни преди заявения период.
(5) Министерството на правосъдието в за­
висимост от характеристиките на детето може 
да изиска контактът освен от преводач да бъде 
подпомогнат и от съответен специалист на 
акредитираната организация по чл. 116 СК. 
(6) Министерството на правосъдието съ­
действа за осъществяването на контакта, като:
1. уведомява писмено ръководителя на 
специализираната институция или услуга от 
резидентен тип, където е настанено детето, 
или съответната регионална дирекция за 
социално подпомагане за дете, настанено в 
приемно семейство, за периода, през който 
ще се осъществи контактът, и лицата, които 
ще участват;
2. указва на лицата по т. 1, че следва да 
информират социалния работник, водещ слу­
чая на детето, за предстоящия контакт, който 
предоставя писмена информация на Министер­
ството на правосъдието кога, между кои лица 
и в каква обстановка е протекъл контактът, 
включително всяко друго обстоятелство от 
значение за процедурата по осиновяване.
Раздел III
Съгласие на министъра на правосъдието за 
извършване на осиновяване.
Изпращане на молбата за осиновяване в съда
Чл. 33. (1) В 14-дневен срок от постъпване 
на документите по чл. 31 и чл. 32, ал. 6, т. 2 
или след отстраняване на недостатъци по тях 
министърът на правосъдието дава съгласие за 
осиновяването по чл. 117, ал. 1 СК. 
(2) Министърът на правосъдието отказва 
да даде съгласие при:
1. установяване на обстоятелства, които 
не са в интерес на детето;
2. допуснати съществени нарушения в 
процедурата по осиновяването.
(3) Отказът на министъра се съобщава на 
осиновяващия и на централния орган или 
акредитираната организация по чл. 116 СК 
и може да бъде оспорен по реда на Адми­
нистративнопроцесуалния кодекс. При отказ 
съветът отново обсъжда доклада за детето.